सामान्य जसो राराको लागि नेपालगंज बाट ताल्चा (मुगु) को हवाईयात्रा नै प्रचलित एवं सजिलो मार्ग हो । ताल्चा बाट ३-४ घण्टा को पैदलयात्रापछि तालमा पुगिन्छ। तर हामी स्थल मार्गबाट जाने भएकाले, रिजर्भ गाडी लिएर गएका थियौँ । पछिल्लो समय हवाईमार्ग भन्दा बढी बस,बाईक,निजि सवारीबाट हुटू(रारा) पुग्नेको संख्या ह्वात्तै बढेको स्थानिय बाट जानकारी भयो र हामीले देख्यौ पनि । आजकल निजी कम्पनीहरुले पनि रारा भ्रमणको प्याकेज सुरु गरेका रहेछन । जुनबाटो भएर गएपनि निकुन्ज भित्र सवारी निषेध गरिएकोले २-३ घण्टा हिड्नु पर्दोरहेछ, जुन घुमफिरको बेग्लै मज्जा नै हो ।
